CELEX: 32009B0651
Language: hu
Date: 2009-04-23 00:00:00
Title: Az Európai Parlament határozata (2009. április 23.) az Európai Betegségmegelőzési és Járványvédelmi Központ 2007-es pénzügyi évre szóló költségvetésének végrehajtására vonatkozó mentesítésről

26.9.2009   
            
            
               HU
            
            
               Az Európai Unió Hivatalos Lapja
            
            
               L 255/133
            
         AZ EURÓPAI PARLAMENT HATÁROZATA
   (2009. április 23.)
   az Európai Betegségmegelőzési és Járványvédelmi Központ 2007-es pénzügyi évre szóló költségvetésének végrehajtására vonatkozó mentesítésről
   (2009/651/EK)
   AZ EURÓPAI PARLAMENT,
   
               —
            
            
               tekintettel az Európai Betegségmegelőzési és Járványvédelmi Központnak a 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszéknek az Európai Betegségmegelőzési és Járványvédelmi Központ 2007-es pénzügyi évre vonatkozó végleges éves beszámolójáról szóló jelentésére, a Központ válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6 0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,
            
         
               —
            
            
               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0170/2009),
            
         
               1.
            
            
               mentesítést ad az Európai Betegségmegelőzési és Járványvédelmi Központ igazgatója számára a Központ 2007-es pénzügyi évre szóló költségvetésének végrehajtására vonatkozóan;
            
         
               2.
            
            
               észrevételeit az alábbi állásfoglalásban foglalja össze;
            
         
               3.
            
            
               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).
            
         
      
         
            az elnök
         
         Hans-Gert PÖTTERING
      
      
         
            a főtitkár
         
         Klaus WELLE
      
   
   
      (1)  HL C 278., 2008.10.31., 48. o.
   
   
      (2)  HL C 311., 2008.12.5., 122. o.
   
   
      (3)  HL L 248., 2002.9.16., 1. o.
   
   
      (4)  HL L 142., 2004.4.30., 1. o.
   
   
      (5)  HL L 357., 2002.12.31., 72. o.
   
   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Betegségmegelőzési és Járványvédelmi Központ 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   
               —
            
            
               tekintettel az Európai Betegségmegelőzési és Járványvédelmi Központnak a 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszéknek az Európai Betegségmegelőzési és Járványvédelmi Központ 2007-es pénzügyi évre vonatkozó végleges éves beszámolójáról szóló jelentésére, a Központ válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6 0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,
            
         
               —
            
            
               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0170/2009),
            
         
               A.
            
            
               mivel a Számvevőszék kijelentette, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;
            
         
               B.
            
            
               mivel 2008. április 22-én a Parlament mentesítést adott az Európai Betegségmegelőzési és Járványvédelmi Központ igazgatója számára a központ 2006-os pénzügyi évre szóló költségvetésének végrehajtására vonatkozóan (6), és többek között tudomásul vette a Számvevőszéknek a 2006-os éves jelentésében foglalt észrevételét, hogy az év során tett kötelezettségvállalások közel 45 %-át átvitték a következő évre, és hogy 2006 második felében számos költségvetési átcsoportosítás történt, főként a munkaerő-felvételi szükségletek pontatlan felmérése miatt, anélkül, hogy a Központ igazgatótanácsát megfelelő időben tájékoztatták volna;
            
         
               1.
            
            
               megállapítja, hogy a Központ költségvetése a 2006-os 17 100 000 EUR-ról 2007-ben 28 900 000 EUR-ra nőtt;
            
         
               2.
            
            
               úgy véli, hogy a Központ fontos intézmény az európai járványfelügyelet megerősítése és fejlesztése, valamint azon jelenlegi és jövőbeli kockázatok értékelése és kommunikálása terén, amelyeket a fertőző betegségek jelentenek az emberi egészségre nézve;
            
         
               3.
            
            
               elégedetten veszi tudomásul, hogy 2007-ben a Központnak sikerült jelentős számú terméket és szolgáltatást kifejlesztenie a járványügy, a felügyelet, valamint a fertőző betegségek megelőzése és ellenőrzése terén, továbbá különféle tudományos jelentéseket közzétennie;
            
         
               4.
            
            
               megjegyzi, hogy 2006-ban az átvitt előirányzatok aránya megközelítette a 45 %-ot, és hogy 2007-ben – amikor ez az arány közel 43 % volt – nem történt jelentősebb javulás, ami rávilágít a Központ nehézségeire költségvetésének végrehajtása terén;
            
         
               5.
            
            
               tudomásul veszi továbbá a Számvevőszék észrevételét, hogy a költségvetési módosítások szintje hiányosságokra mutatott rá a költségvetési végrehajtás ellenőrzése terén;
            
         
               6.
            
            
               aggasztónak találja a Számvevőszék megállapítását, hogy ez a helyzet sérti az évenkéntiség és az egyediség elvét;
            
         
               7.
            
            
               tudomásul veszi a Számvevőszék észrevételét, hogy bár a központ 2007. évi munkaprogramja tevékenységalapú volt, a költségvetési módosításokat nem kísérte azoknak a munkaprogramra és a célkitűzések elérésére gyakorolt hatásának értékelése;
            
         
               8.
            
            
               elégedett a Központ válaszával, hogy költségvetési módosítás esetén 2008 óta folyamatosan frissíti a munkaprogramját;
            
         
               9.
            
            
               tudomásul veszi a Számvevőszéknek a táblázatalapú leltár korlátozott megbízhatóságára vonatkozó bírálatát;
            
         
               10.
            
            
               elégedett azzal, hogy időközben a Központ új eszközleltározási rendszert vezetett be, amelyet már a 2008-as elszámolás lezárására is alkalmazni fognak;
            
         
               11.
            
            
               aggasztja a Számvevőszék észrevétele, amely szerint a Központ 500 000 EUR-t költött az általa bérelt épületek felújítási munkálataira, és hogy – akárcsak 2006-ban – ezekről a munkálatokról a Központ és a tulajdonos közvetlenül állapodott meg, anélkül, hogy pontosan meghatározták volna az elvégzendő munkálatok jellegét, a határidőket és a fizetési feltételeket; megjegyzi, hogy a Számvevőszék szerint ez az eljárás nem felelt meg a költségvetési rendeletnek, és sértette a gazdaságosság elvét is;
            
         
               12.
            
            
               felhívja a Központot, hogy sürgősen hozza összhangba gyakorlatát a költségvetési rendelettel és a gazdaságosság elvével, és számoljon be a Számvevőszék észrevételeinek nyomon követéséről a 2008-as költségvetési és pénzgazdálkodási jelentésében;
            
         
               13.
            
            
               tudomásul veszi a Központ munkaerő-felvételi tervének végrehajtása terén elért előrelépést, hangsúlyozza azonban, hogy további erőfeszítéseket kell tenni az alkalmazottak teljes kvótájának elérése érdekében;
            
         A korábbi mentesítések nyomon követése
   
               14.
            
            
               megjegyzi, hogy – akárcsak 2006-ban – a Számvevőszék hiányosságokat talált a költségvetési végrehajtás terén, különösen ami a következő évre átvitt előirányzatok magas szintjét illeti;
            
         
               15.
            
            
               felhívja a Központot, hogy kövesse nyomon a Számvevőszék ajánlásait, különös tekintettel a költségvetési végrehajtásra, és számoljon be a meghozott intézkedésekről és az elért eredményekről a következő, 2008-as éves jelentésében;
            
         
               16.
            
            
               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (7).
            
         
      (1)  HL C 278., 2008.10.31., 48. o.
   
   
      (2)  HL C 311., 2008.12.5., 122. o.
   
   
      (3)  HL L 248., 2002.9.16., 1. o.
   
   
      (4)  HL L 142., 2004.4.30., 1. o.
   
   
      (5)  HL L 357., 2002.12.31., 72. o.
   
   
      (6)  HL L 88., 2009.3.31., 126. o.
   
   
      (7)  Lásd e Hivatalos Lap 206. oldalát.